Ο **Αμπντεσλάμ Ουαντού** (*Abdeslam Ouaddou*, αραβικά: **عبدالسلام وعدو**‎, γενν. την 1η Νοεμβρίου 1978) είναι Μαροκινός παλαίμαχος ποδοσφαιριστής, ο οποίος αγωνιζόταν ως κεντρικός αμυντικός.

Σταδιοδρομία σε συλλόγους
-------------------------

Ξεκίνησε την ποδοσφαιρική του σταδιοδρομία σχετικά αργά, σε ηλικία 21 ετών, με την Νανσί. Το καλοκαίρι του 2001, ο Ουαντού υπέγραψε με την πρόσφατα προβιβασμένη στην Πρέμιερ Λιγκ, Φούλαμ, για 2 εκατομμύρια λίρες, με τετραετές συμβόλαιο. Ωστόσο, δεν εγκαταστάθηκε στην Αγγλία και πέρασε τα τελευταία δύο χρόνια του συμβολαίου του με δανεισμό στη Ρενναί, πριν μετακινηθεί μόνιμα στο γαλλικό σύλλογο μετά τη λήξη του συμβολαίου του.

Το καλοκαίρι του 2006, υπέγραψε με τον Ολυμπιακό. Στις 7 Δεκεμβρίου 2006, ύστερα από απογοητευτικές εμφανίσεις με την ομάδα, ο Ουαντού ζήτησε να αποχωρήσει από την ομάδα επειδή ένιωθε νοσταλγία για το σπίτι του και είχε κάποια οικογενειακά προβλήματα. Οι υπεύθυνοι του συλλόγου συμφώνησαν και ο Ουαντού επέστρεψε στη Γαλλία.

Την 1η Ιανουαρίου 2007, την πρώτη ημέρα της μεταγραφικής περιόδου του Ιανουαρίου, ο Ουαντού έγινε μέλος της Βαλανσιέν, με ελεύθερη μεταγραφή. Ωστόσο, μετά από μία σεζόν με τον σύλλογο, μετακινήθηκε στη Νανσί έναντι 150.000 λιρών. Ψηφίστηκε ως η καλύτερη μεταγραφή του συλλόγου για τη σεζόν 2008-09. Στις 20 Ιουνίου 2019, ο Ουαντού αποχώρησε από την ομάδα, ύστερα από διαφωνία με τη διοίκηση. 

Τη σεζόν 2009-10, αγωνίστηκε με την Αλ Ντουχαΐλ στο Πρωτάθλημα Κατάρ, όπου στο τέλος της σεζόν κατέκτησε τον τίτλο. 

Στις 8 Αυγούστου 2011, ανακοινώθηκε ότι η Κατάρ ΣΚ υπέγραψε τον Ουαντού με διετές συμβόλαιο. Ο Ουαντού σχολίασε τη μεταγραφή, δηλώνοντας: «Είμαι πολύ χαρούμενος που επέκτεινα τη διαμονή μου στο Πρωτάθλημα Κατάρ και μετακόμισα σε άλλον ένα μεγάλο σύλλογο». Το 2013, επέκρινε τις συνθήκες απασχόλησης στο Κατάρ, δηλώνοντας: «Όταν εργάζεστε στο Κατάρ, ανήκετε σε κάποιον. Δεν είστε ελεύθεροι. Είστε σκλάβοι». Το Νοέμβριο του 2012, αποχώρησε από την Κατάρ ΣΚ. 

Την 1η Ιανουαρίου 2013, υπέγραψε συμβόλαιο με τον πρώτο του επαγγελματικό σύλλογο, τη Νανσί, για να κλείσει τη σταδιοδρομία του, αλλά δύο εβδομάδες αργότερα ανακοίνωσε ότι αποσύρθηκε από το επαγγελματικό ποδόσφαιρο.

Εθνική ομάδα
------------

Ο Ουαντού αγωνίστηκε σε 68 αγώνες με την Εθνική Μαρόκου, όπου σημείωσε 3 γκολ. Ήταν μέλος της ομάδας στα Κύπελλα Εθνών Αφρικής του 2002, του 2004, του 2006 και του 2008.

Διακρίσεις
----------

Φούλαμ
* Κύπελλο Ιντερτότο ΟΥΕΦΑ: 2002

Παραπομπές
----------

1. ↑  (πολλαπλές γλώσσες) *Transfermarkt*. 4002. Ανακτήθηκε στις 9  Οκτωβρίου 2017.
2. ↑  3755. Ανακτήθηκε στις 22  Απριλίου 2022.
3. ↑  lematin.ma/journal/2004/S-M--le-Roi-Mohammed-VI-decore-les-heros-de-l-equipe-nationale-de-Wissams-Royaux/37315.html.
4. ↑  «Fulham sign £2m Ouaddou». *BBC News*. 1 Αυγούστου 2001.. Ανακτήθηκε στις 2012-09-19.
5. ↑  «Ouaddou secures new Rennes loan». *Sky Sports*.. Ανακτήθηκε στις 2012-09-19.
6. ↑  «Ouaddou quits Olympiakos». *BBC News*. 14 Δεκεμβρίου 2006.. Ανακτήθηκε στις 2012-09-19.
7. ↑  «Ouaddou move to Qatar SC». Αρχειοθετήθηκε από το πρωτότυπο στις 30 Αυγούστου 2011. Ανακτήθηκε στις 7 Αυγούστου 2011.
8. ↑  «National team career». *www.transfermarkt.com*.
9. ↑  «Fulham clinch Euro glory». BBC Sport. 27 Αυγούστου 2002.. Ανακτήθηκε στις 12 Σεπτεμβρίου 2018.

Εξωτερικοί σύνδεσμοι
--------------------

* Προφίλ, στατιστικά και φωτογραφίες του Αμπντεσλάμ Ουαντού
* Αμπντεσλάμ Ουαντού στο L'Équipe Football (Γαλλικά)
* «Player profile - QSL.com.qa». Αρχειοθετήθηκε από το πρωτότυπο στις 3 Απριλίου 2012. Ανακτήθηκε στις 25 Ιουνίου 2017.
* Προφίλ στο Transfermarkt.com